
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 590 

15 Σεπτεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επανακαθορισμός των ορίων του αιγιαλού - παραλίας 


και καθορισμός των ορίων παλαιού αιγιαλού στη 
θέση «Αράλυμος ή Καλάμι, Αλιβερίου, Δήμου Τα- 

μυναίων, Ν. Εύβοιας». 1 

Κήρυξη αναδασωτέας έκτασης 8580 τέτρ. μετρ, στην 
θέση «Λιμνιώνα» Δημ. Διαμ. Στουπαίων Δήμου 
Μαρμαρίου Νομού Εύβοιας. 2 


ΑΠΟΦΑΣΕΙ Σ 

Αριθ. 1072919/7383/ΒΟ010 (1) 

Επανακαθορισμός των ορίων του αιγιαλού - παραλίας και 
καθορισμός των ορίων παλαιού αιγιαλού στη θέση 
«Αράλυμοςή Καλάμι, Αλιβερίου, Δήμου Ταμυναίων, Ν. 
Εύβοιας». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. - Τις διατάξεις του Ν. 3200/55 «περί διοικητικής απο- 
κεντρώσεως» όπως αυτές τροποποιήθηκαν και ισχύουν 
σήμερα με τα Ν.Δ. 532/79, Β.Δ.704/70, Β.Δ.705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

2. Τιςδιατάξειςτου Π.Δ. 551/88 «οργάνωση Νομαρχιών 
- οργάνωση Οικονομικών Υπηρεσιών» (ΦΕΚ 259τ. Α'), 
όπως τροποποιήθηκε και ισχύει. 

3. Τις διατάξειςτου άρθρου 19 παρ. 5του Ν.Δ. 2344/95, 
του άρθρου 52 παρ. 6 του Ν. 2218/1994, του άρθρου 4 
παρ. 7 του Ν. 2240/94, δυνάμει των οποίων αρμοδιότητες 
του Υπουργείου Οικονομικών που είχαν μεταβιβαστεί σε 
Νομάρχες ανήκουν στον Περ/κό Δ/ντή, σε συνδυασμό με 
αυτές του άρθρου 14 παρ. 2 του Ν. 2399/96, με τις οποίες 
προβλέπεται η κατάργηση των θέσεων των Περιφερεια¬ 
κών Δ/ντών, οι αρμοδιότητες πλέοντου οποίου περιήλθαν 
στον Γενικό Γραμματέα της Περιφέρειας και ασκούνται 
από τον Αναπληρωτή Περιφερειακό Δ/ντή. 

4. Τις διατάξεις των παρ. 2 και 6 του άρθρου 1 του Ν. 
2503/97 Διοίκηση Οργάνωση, Στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 


λες διατάξεις (ΦΕΚ 107τ.Α'), σύμφωνα με τις οποίες οι Πε¬ 
ριφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νο¬ 
μού ή Νομαρχίας δεν υπήχθησαν στην ενιαία οργανική 
μονάδα της Περιφέρειας ούτε καταργήθηκαν, αλλά απο¬ 
τελούν από 1-9-97 Υπηρεσίες του Υπουργείου Οικονομι¬ 
κών. 

5. Το αριθ. 28975/31-10-97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1 -9-97 στον Υπουργό 
Οικονομικών. 

6. Την αριθ. 1043053/483/Α0006/9-5-2000 (ΦΕΚ 
662τ.Β'/10-5-2000) απόφαση του Υπουργού Οικονομι¬ 
κών» περί μεταβίβασης αρμοδιοτήτων του Υπουργού Οι¬ 
κονομικών στους Προϊσταμένους των Περιφερειακών 
Υπηρεσιών του Υπ. Οικονομικών πλην Γ.Λ.Κ. και Γ.Χ.Κ.». 

7. Τις διατάξειςτου άρθρου 100 του Π.Δ. 284/88 «περί 
συγκροτήσεως μεταξύ άλλων και της Επιτροπής καθορι¬ 
σμού ορίων αιγιαλού και παραλίας και θέσεων αμμολη¬ 
ψ ίας». 

8. Την αριθμ. 1078204/927/0006Α/06-08-92 κοινή 
υπουργική απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλών και θέσεων αμμοληψίας. 

9. Τις διατάξεις των άρθρων 1 μέχρι και 7 του Α.Ν. 
2344/40 «περί αιγιαλού και παραλίας, όπως τροποποιή¬ 
θηκαν και συμπληρώθηκαν με τις διατάξεις: α) του Ν.Δ. 
439/70 β) του άρθρου 13 του Ν. 1078/1980 και γ) του άρ¬ 
θρου 23 του Ν. 1337/1983. 

10. Την υπ’ αριθμ. 1039386/441/Α0006/21-4-2000 (ΦΕΚ 
571 τΒ'/21-4-2000) Κοινή Απόφαση του Πρωθυπουργού 
και Υπουργού Οικονομικών «Περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

11. Τις διατάξεις του άρθρου 20 του Ν. 719/77 «περί του 
τρόπου σύνταξης τοπογραφικών, υψομετρικών διαγραμ¬ 
μάτων από ιδιώτες μηχανικούς κ.λ.π. 

12. Την αριθμ. Φ. 121/19748/11-11-88 (ΦΕΚ 123τ.Δ/28-3- 
89) Απόφαση Νομάρχη Εύβοιας, περί καθορισμού ορίων 
αιγιαλού - παραλίας στη θέση «από Βουλωμένη Πέτρα 
έως Αναψυκτήριο Σκαρλή», περιοχής Αλιβερίου, Ν. Εύ¬ 
βοιας, τμήμα του οποίου επανακαθορίζεται με την πα¬ 
ρούσα, από κορυφή εγκ/νου αιγιαλού 132 έως 138. 

13. Την από 2-3-2000 έκθεση της κατά το άρθρο 100 του 
Π.Δ. 284/88 αρμόδιας Επιτροπής καθορισμού των ορίων 
του αιγιαλού - παραλίας και θέσεων αμμοληψίας, που 
επανακαθόρισε τα όρια του αιγιαλού - παραλίας και κα¬ 
θόρισε τα όρια του παλαιού αιγιαλού στη θέση «Αράλυ- 
μος ή Καλάμι, Αλιβερίου, Δήμου Ταμυναίων, Ν. Εύβοιας. 

14. Το από Αύγουστο 1999, με κλίμακα 1:500τοπογρα- 
φικό διάγραμμα του πολιτικού μηχανικού Θωμά Γ. Μετα- 
ξά, σε μία (1) πινακίδα, που ελέχθηκε για την ακρίβεια της 
αποτύπωσης από τον Α. Λολακά, τοπ. μηχ/κό, της 
Δ.Τ.Υ.Ν.Α.Ε., στις 16-12-99 και θεωρήθηκε από τον Ν. Κα- 
σιώνη, πολ. μηχ/κό, Προϊστάμενο Τ.Α.Υ. της Δ/νσης Τ.Υ. 
Νομ. Αυτ/σης Εύβοιας, στις 8-2-2000, όπως ορίζουν οι 
διατάξεις του άρθρου 20 του Ν. 719/77 και συνοδεύει την 
έκθεση της προανφερόμενης Επιτροπής. 

15. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/426/00/Σ.837/21-6- 
2000 έγγραφό του, αποφασίζουμε: 

1. Επικυρώνουμε την από 2-3-2000 έκθεση της κατά το 
άρθρο 100 του Π.Δ. 284/88 αρμόδιας Επιτροπής καθορι¬ 
σμού των ορίωντου αιγιαλού και παραλίας και θέσεων αμ¬ 
μοληψίας «περί επανακαθορισμού των ορίων αιγιαλού - 
παραλίας και καθορισμού των ορίων παλ.αιγιαλού στη θέ¬ 
ση Αράλυμος ή Καλάμι, Αλιβερίου, Δήμου Ταμυναίων. Ν. 
Εύβοιας», καθώς και το από Αύγουστο 1999τοπογραφικό 
-υψομετρικό διάγραμμα, που τη συνοδεύει, το οποίο συ¬ 
ντάχθηκε από τον πολιτικό μηχανικό Θωμά Γ. Μεταξά, σε 
μια (1) πινακίδα, με κλίμακα: 1:500, που ελέγχθηκε για την 
ακρίβεια της αποτύπωσης από τον Α. Λολακά, τοπ. μηχ. 
τηςΔ.Τ.Υ.Ν.Α.Ε., στις 16-12-99 και θεωρήθηκε από τον Ν. 
Κασώνη, πολ. μηχ., Προϊστάμενο του Τ.Α.Υ. της Δ/νσης 
Τ.Υ. Νομ. Αυτ/σης Εύβοιας στις 8-2-2000, όπως ορίζουν οι 
διατάξεις του άρθρου 20 του Ν. 719/77. 

2. Στο τοπογραφικό διάγραμμα επανακαθορίσθηκαν 
από την αρμόδια Επιτροπή, όπως πιο πάνω αναφέρεται: 

- Τα όρια του αιγιαλού με κόκκινη συνεχή πολυγωνική 
γραμμή με στοιχεία 132,138, της οποίας οι κορυφές εξα¬ 
σφαλίζονται με συντεταγμένες του κρατικού τριγωνομε¬ 
τρικού δικτύου. 

- Τα όρια της παραλίας με κίτρινη συνεχή πολυγωνική 
γραμμή με στοιχεία 132,138, σεαπόσταση ΙΟμ. από αυτήν 
του αιγιαλού, της οποίας οι κορυφές εξασφαλίζονται με 
συντεταγμένες του κρατικού τριγωνομετρικού δικτύου. 

3. Καθορίστηκαν στο ως άνω τοπογραφικό διάγραμμα 
τα όρια του παλαιού αιγιαλού, με μπλε συνεχή πολυγωνι¬ 
κή γραμμή με στοιχεία 132,1", 2", 3", 4",5", 138, της οποί¬ 
ας οι κορυφές εξασφαλίζονται με συντεταγμένες του 
κρατικού τριγωνομετρικού δικτύου. 

4. Την εν μέρει ακύρωση της αριθμ. Φ121/19748/11-11- 
88 (ΦΕΚ 123τ.Δ/28-3-89) Απόφασης Νομάρχη Εύβοιας 
και μόνο ως προς το τμήμα που επανακαθορίζεται με την 
παρούσα. 

5. Η παρούσα απόφαση μαζί με την έκθεση και το διά¬ 
γραμμα, που προαναφέραμε, να δημοσιευτούν στην Εφη¬ 
μερίδα της Κυβερνήσεως, σύμφωνα με τις διατάξεις του 
άρθρου 13του Ν. 1078/1983. 

Αθήνα, 29 Αυγούστου 2000 

Με εντολή Υπουργού 
Ο Γενικός Διευθυντής Δημ. Περιουσίας 
και Εθνικών Κληροδοτημάτων 
ΣΠΥΡΟΣΙ. ΣΤΑΘΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ ΑΙΓΙΑΛΟΥ 
ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 
ΕΠΑΝΕΞΕΤΑΣΗ 

Για τον επανακαθορισμό των ορίων του αιγιαλού-παρα- 
λίας-παλ.αιγιαλού στη θέση «ΑΡΑΛΥΜΟΣ Ή ΚΑΛΑΜΙ», 
Αλιβερίου, Δήμου Ταμυναίων, Ν.Εύβοιας. 

Στην Χαλκίδα σήμερα 2-3-2000, ημέρα Πέμπτη, οι υπο- 
γραφόμενοι: 

1) Παγωνέτα Θραβάλου, εφοριακός ΠΕ/Α, Προϊσταμέ- 
νη Κτηματικής Υπηρεσίας, σαν Πρόεδρος, 

2) Αθηνά Μπούρικα, τοπ/φος μηχ/κός Π Ε/Β, υπάλληλος 
της Κτηματικής Υπηρεσίας σαν μέλος, 

3) Παναγιώτης Μοίρας, υποπλ/χος Λ.Σ., Λιμενάρχης 
Αλιβερίου, σαν μέλος, που αποτελούμε την Επιτροπή κα¬ 
θορισμού ορίων αιγιαλού - παραλίας και θέσεων αμμολη¬ 
ψίας, η σύνθεση της οποίας καθορίστηκε βάσει των δια- 
τάξεωντωνάρθρων89,100,153του Π.Δ. 284/88 «περίΟρ¬ 
γανισμού Υπουργείου Οικονομικών» και με την αριθ. 
1034617/616/0006 Α /12-3-98 Απόφαση Γενικού Δ/ντή Δη¬ 
μόσιας Περιουσίας και Εθνικών Κληροδοτημάτων Υπουρ¬ 
γείου Οικονομικών, που συγκλήθηκε με την αριθ. 
Φ 121/292/24-2-2000 πρόσκληση του Προέδρου της, με¬ 
ταβήκαμε επί τόπου στην περιοχή που προαναφέραμε 
την 2-3-2000. 

Αφού λάβαμε υπόψη 

1. - Το με αριθ.868/Φαιγ.παρ./8-2-2000 έγγραφο του 
Τ.Α.Υ. της Δ.Τ.Υ. Νομ/κής Αυτ/σης Εύβοιας, δια του οποί¬ 
ου ζητείται ο επανακαθορισμός των ορίων αιγιαλού-πα- 
ραλίας στη πιο πάνω περιοχή. 

2. Το από Αύγουστο 1999, με κλίμακα 1:500 τοπογραφι- 
κό διάγραμμα του πολιτικού μηχανικού Θωμά Γ. Μεταξά, 
σε μία (1) πινακίδα, που ελέγχθηκε για την ακρίβεια της 
αποτύπωσης την 16-12-99 και θεωρήθηκε από τον Προϊ¬ 
στάμενο του Τ.Α.Υ. της Δ.Τ.Υ. Νομ.Αυτ. Εύβοιας. Ν. Κα- 
σιώνη την 8-2-2000, όπως ορίζει το άρθρο 20 του 
Ν.719/77. 

3. -Τις διατάξεις του Α. Ν. 2344/40, όπως αυτός τροπο¬ 
ποιήθηκε, συμπληρώθηκε και ισχύει καθώς και την σχετι¬ 
κή Δικαστηριακή και Διοικητική Νομολογία. 

4. -Την από επιτόπιο μετάβαση σχηματισθείσα αντίληψη 
για το πλάτος της βρέχόμενης ζώνης της ξηράς και άλλα 
συναφή στοιχεία δηλαδή: 

α) Περιγραφή της μορφολογίας της περιοχής (βραχώ¬ 
δης, πεδινή, περίπου κλίση εδάφους, καταπτώσεις, βλά¬ 
στηση, προσχωσιγενές έδαφος, ενδείξεις μεταβολήςτου 
αιγιαλού, ύπαρξη ή μη παλαιού αιγιαλού κ.λ.π.). 

β)Κατάσταση της ακτής (διαβρώσεις, προσχώσεις, 
εκτελεσθέντα έργα κ.λ.π.) 

γ)Κατάσταση θαλασσίου χώρου (βάθη, ξέρες, ύφαλοι, 
ανάπτυγμα πελάγους) 

δ)Παλίρροιες και θαλάσσια ρεύματα 

ε)Επικρατούσες καιρικές συνθήκες (διεύθυνση, ένταση 
και συχνότητα πνεόντων ανέμων, ύψος κύματος κ.λ.π.) 

5. - Η αριθ.Φ 121/19748/11-11-88 (ΦΕΚ 123/τ.Δ'/28-3-89) 
Απόφαση Νομάρχη Εύβοιας «περί καθορισμού ορίων αι- 
γιαλού-παραλίας στη θέση από Βουλωμένη Πέτρα έως 
Αναψυκτήριο Σκαρλή, Αλιβερίου Ν.Εύβοιας», τμήμα του 
οποίου επανακαθορίζεται με την παρούσα από κορυφή 
εγκ/νου αιγιαλού 132 έως 138. 

6. -Λοιπά στοιχεία που έλαβε υπόψη η Επιτροπή, όπως 
παλιά διαγ/τα, μαρτυρικές καταθέσεις, τίτλοι ιδιοκτησίας, 

έγγραφα ΓΕΝ, προηγούμενοι καθορισμοί σε γειτονική πε¬ 
ριοχή κ.λ.π. καθώς και τα συμπεράσματα που εξήχθηκαν 
κατά την κρίση της Επιτροπής που αναλυτικά είναι: 

- Η από 5-8-91 αίτηση Θ.Μεταξά, που διαβιβάστηκε στη 
Δ.Ο.Υ. Κύμης με το αριθ. 6018/30-10-91 έγγραφο Δ.Τ.Υ. 
Ν.Ε. και με την οποία ζητείται ο επανακαθορισμός των 
ορίων αιγιαλού-παραλίας, που έχουν επικυρωθεί με την 
Φ121 /19748/88 (ΦΕΚ123/ τ.Δ/1989) Απόφαση Νομάρχη 
Εύβοιας, μπροστά από την ιδιοκτησία του. 

- Η από 10-7-92 αρχική Έκθεση της Επιτροπής καθορι¬ 
σμού ορίων αιγιαλού -παραλίας και το συνόδευαν αυτής 
διαγ/μα. 

- Το αριθ.544.5/281/93/21-4-93 έγγραφο ΓΕΝ, με το 
οποίο γνωμοδοτεί επί της παραπάνω Έκθεσης εκφράζο¬ 
ντας αρνητική γνώμη, επειδή στην αιτούμενη προς επα¬ 
νακαθορισμό περιοχή κατά το έτος 1984, περίοδο του 
εγκ/νου καθορισμού, υπήρχε έλος που επικοινωνούσε μέ¬ 
σω διαύλου με τη θάλασσα, όπως αυτό απεικονίζεται στο 
διαγ/μα καθορισμού και είχε διαπιστωθεί και κατά την από 
26-5-84 αυτοψία αρμοδίων τηςΥ.Υ. 

- Η από 19-1-94 Αίτηση του Θ.Μεταξά, που διαβιβάστη¬ 
κε προς τη Δ.Ο.Υ. Κύμης με το αριθ. 1357/19-1-94 έγγρα¬ 
φο Δ/νσης Εσωτ. Νομ. Εύβοιας, με την οποία επανέρχεται 
ο ενδιαφερόμενος ζητώντας επανακαθορισμό των ορίων, 
λόγω εμφιλοχώρησης σφάλματος και προς ενίσχυση των 
απόψεώντου υποβάλλει: 

α. την από 2-12-93 συνοπτική γεωλογική έκθεση της πε¬ 
ριοχής του γεωλόγου Δημ. Βαφειάδη 

β. αερ/φίες της περιοχής που κατά την άποψη του, το 
αναφερόμενο στο παραπάνω έγγραφο ΓΕΝ έλος, εντοπί¬ 
ζεται σε όμορη περιοχή έξω από το αγρόκτημα του και 
έχει σχεδιαστεί λάθος στα διαγ/τα καθορισμού του 1984 

γ. τον αριθ. 16422/1964 τίτλο ιδιοκτησίας 

- Η με αριθ. 7138/94 ένορκη βεβαίωση μάρτυρα, που 
υπεβλήθη συμπληρωματικά με την από 29-07-94 Αίτηση 
του ιδίου. 

- Η από 20-5-94 Έκθεση της Επιτροπής καθορισμού 
ορίων αιγιαλού-παραλίας, με διαφορετική σύνθεση ως 
προς τα δύο μέλη (2°-3°) 

- Η αριθ. 544.5/175/96/23-3-96 γνωμοδότηση του ΓΕΝ 
(μετά συν/να σ’ αυτήν την από 10-5-95 Υ.Α. του Α.Κονδύ- 
λη, τοπ. μηχ.Υ.Υ. την από 2-5-95 Υ.Α. του Κ. Πεχλιβάνο- 
γλου, γεωλόγου Υ.Υ., σημείωμα γεωλόγου Υ. Υ. την από 
9-1-96 φωτοερμηνευτική έκθεση (πραγματογνωμοσύνη) 
του τοπ. μηχ. Η. Κατοπώδη, το από 16-1-96 πόρισμα κα¬ 
θορισμού ορίων έλους περιοχής “Καλάμι’, του γεωλόγου 
Δ. Βαφειάδη), με την οποία αιτείται νέα από κοινού αυτο¬ 
ψία της Επιτροπής και αρμοδίων του ΓΕΝ-Υ.Υ. προκειμέ- 
νου γίνουν γεωλογικές τομές του εδάφους και εξαχθούν 
ασφαλή συμπεράσματα. 

7.- Το αριθ. 544.5/2/99/-8-1-99 έγγραφο ΓΕΝ με την 
συν/νη από 2-10-98 Υ.Α. του Κ. Πεχλιβάνογλου γεωλόγου- 


ωκεανογράφου, σύμφωνα μετά συμπεράσματα της οποί¬ 
ας δεν απομένει καμμία αμφιβολία ότι η περιοχή που αρ¬ 
χικά είχε καθορισθεί ως αιγιαλός, αποτελεί σήμερα ζώνη 
παλαιού αιγιαλού και θα πρέπει να γίνει επανακαθορι¬ 
σμός των ορίων αιγιαλού-παραλίας στις θέσεις που είχε 
προτείνει η προηγούμενη επιτροπή με την από 20-5-94 έκ¬ 
θεσή της, με ταυτόχρονη χάραξη οριογραμμής παλ. αι- 
γιαλού που να ταυτίζεται με την εγκ/νη με την 
Φ121 /19748/88 Απόφαση οριογραμμή αιγιαλού, άποψη 
την οποία υιοθετεί η παρούσα Επιτροπή, τα δύο εκ των 
τριών μέλη της οποίας παρίσταντο στην από κοινού αυτο¬ 
ψία κατά την οποία πραγματοποιήθηκε η λήψη δειγμάτων 
εδάφους - υπεδάφους. 

8.- Τις διατάξεις της παρ. 1 του αρθ. 5 (όπως αντικατα- 
στάθηκεμετηνπαρ. δτουαρθ. 23 του Ν. 1337/83) καιπαρ. 
1 του αρθ.7του Α.Ν.2344/40, την Ε15780/405/ΠΟΛ 3/9-1 - 

87 εγκύκλιο Δ/νσης Δημ. Κτημάτων Υπ. Οικονομικών «πε¬ 
ρί καθορισμού οριογραμμής παραλίας» και συνεκτιμώ- 
ντας τα δεδομένα της περιοχής ότι πρόκειται για περιοχή 
με τάσεις τουριστικής ανάπτυξης, προτείνουμε τη δημι¬ 
ουργία ζώνης παραλίας πλάτους ΙΟμ. που θεωρείται απα¬ 
ραίτητη για την εξυπηρέπιση της επικοινωνίας ξηράς-θα- 
λάσσης και τανάπαλιν καθώς και για λοιπούς εξωραϊστι- 
κούς και κοινωφελείς σκοπούς. 

Ύστερα από τα παραπάνω η Επιτροπή 

ΑΠΟΦΑΣΙΖΕΙ 

1) Επανακαθορίζει επί του παραπάνω τοπογραφικού 
διαγράμματος .Α) Την οριογραμμή του αιγιαλού με κόκκι¬ 
νη συνεχή πολυγωνική γραμμή 132,138 της οποίας οι κο¬ 
ρυφές εξασφαλίζονται με συντεταγμένες από το κρατικό 
τριγωνομετρικό δίκτυο. 

Β) Την οριογραμμή της παραλίας με συνεχή κίτρινη πο¬ 
λυγωνική γραμμή 132’, 138’σε απόσταση ΙΟμ. από αυτήν 
του αιγιαλού, γιατί δεν εξυπηρετούνται οι σκοποί του άρ- 
θρ. 7 παρ. Ιτου Α.Ν.2344/40. Οι κορυφές της εξασφαλί¬ 
ζονται με συντεταγμένες από το κρατικό τριγωνομετρικό 
δίκτυο. 

2) Αποφαίνεται ότι υπάρχει παλαιός αιγιαλός και καθο¬ 
ρίζει τούτον με μπλε συνεχή πολυγωνική γραμμή 132,1", 
2", 3",4",5",138της οποίας οι κορυφές εξασφαλίζονται με 
συντεταγμένες του κρατικού τριγωνομετρικού δικτύου. 

3) Δεν εξαιρούνται τα κτίσματα που βρίσκονται στη ζώ¬ 
νη παραλίας. 

4) Την εν μέρει ακύρωση της αριθ. Φ121/19748/11-11- 

88 (ΦΕΚ 123τ.Δ'/ 28-3-89) Απόφασης Νομάρχη Εύβοιας 
και μόνο ως προς το τμήμα που επανακαθορίζεται με την 
παρούσα. 

Η Επιτροπή 

ΟΡΑΒΑΛΟΥ ΠΑΓΩΝΕΤΑ 
ΜΠΟΥΡΙΚΑ ΑΘΗΝΑ 
ΜΟΙΡΑΣ ΠΑΝΑΓΙΩΤΗΣ 

Αριθ. 2558 (2) 

Κήρυξη αναδασωτέας έκτασης 8580 τέτρ. μετρ, στην θέ¬ 
ση «Λιμνιώνα» Δημ. Διαμ. Στουπαίων Δήμου Μαρμαρί- 
ου Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπ’ όψη: 

1 .Τις διατάξεις του νόμου 2503/97 (ΦΕΚ107Α/97) «Διοί- 
κηση-Στελέχωση της Περιφέρειας -Ρύθμιση θεμάτων για 
την τοπική αυτοδιοίκηση κ.λ.π.». 

2. Την 6747/29-9-97 Απόφαση του Γενικού Γραμματέα 
Περιφέρειας Στερεός Ελλάδας «Μεταβίβαση αρμοδιοτή¬ 
των στους προϊσταμένους των Δασικών Υπηρεσιών της 
Περιφέρειας Στερεάς Ελλάδας και της εξουσίας να υπο¬ 
γράφουν με εντολή Γενικού Γραμματέα της Περιφέρειας 
Στερεάς Ελλάδας. 

3. Τις διατάξεις του άρθρου 117 παρ.3 του Συντάγματος 
της Χώρας. 

4. Τις διατάξεις του Ν. 998/79 «Περί Προστασίας Δασών 
κλπ» και ειδικότερα α) του άρθρου 41 παρ. 1β β)του άρ¬ 
θρου 38 παρ 1. 

δ.Τις διαταγές του Υπουργείου Γεωργίας α) 160417/ 
1180/ 8-7-80, β) 182447/ 3049/24-9-80. 

6.Την 1826/16-8-2000 αναφορά του Δασαρχείου Αλιβε- 
ρίου «Περί κήρυξης αναδασωτέας έκτασης» εμβαδού 
8580 τετρ. μετρ στην θέση «Λιμνιώνα» του Δημόσιου Δά¬ 


σους Δημ. Διαμ. Στουπαίων , Δήμου Μαρμαρίου, Νομού 
Εύβοιας που καταστράφηκε από εκχέρσωση τον Ιούλιο 
του 2000, αποφασίζουμε: 

Κηρύσσουμε αναδασωτέα, με σκοπό την διατήρηση 
του δασικού χαρακτήρα, την προστασία και ανάπτυξη της 
δασικής βλάστησης με φυσική αναγέννηση την έκταση 
των 8580 τετρ. μετρ, που βρίσκεται στην θέση «Λιμνιώνα» 
του Δημόσιου Δάσους Δημ. Διαμ. Στουπαίων, Δήμου 
Μαρμαρίου, Νομού Εύβοιας, προσδιορίζεται από τα στοι¬ 
χεία (Α,Β,Γ,Δ,Α) και έχει όρια: 

ΑΝΑΤΟΛΙΚΑ: με παράνομο δασικό δρόμο και στη συνέ¬ 
χεια με Δημόσιο Δάσος κέδρου 
ΔΥΤΙΚΑ: με δασικό δρόμο προς Μαρμάρι και Πόρτο Λά¬ 
φια 

ΒΟΡΕΙΑ: με Δημόσια δασική έκταση 
ΝΟΤΙΑ: » » » » και γεωργική έκταση 

Όπως φαίνεται στο συνημμένο σχεδιάγραμμα που απο¬ 
τελεί αναπόσπαστο μέρος της παρούσας απόφασης. 

Η απόφαση αυτή ισχύει από την κοινοποίησή της, άρ¬ 
θρο 41 Ν.998/79 και πρίν την δημοσίευσή της στην Εφη¬ 
μερίδα της Κυβερνήσεως, άρθρο 37 Ν. 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 22 Αυγούστου 2000 

Με εντολή Γενικού Γ ραμματέα Περιφέρειας 
Ο Διευθυντής Δασών Νομού Εύβοιας 
ΝΙΚΟΛΑΟΣ ΑΓΑΘΟΥ ΛΟΥΚΑΣ 

